Eric Fellner

Eric Fellner (født 10. oktober 1959) er en britisk filmprodusent. Han driver produksjonsselskapet Working Title Films sammen med Tim Bevan.

Liv og karriere 
Fellner gikk på Cranleigh School i Surrey fra 1972 til 1977 før han gikk på Guildhall School of Music and Drama i London. Han er en god venn av Hugh Grant, som har innehatt hovedrollen i noen av Working Title sine største filmer. Fellner og hans partner, modellen Laura Bailey, har to barn sammen.

Blant Fellners over 60 filmer som produsent finner man Moonlight and Valentino, Four Weddings and a Funeral, Dead Man Walking, Fargo, Notting Hill, United 93, Bridget Jones' dagbok og Senna.

Working Title Films underskrev i 1999 en avtale med Universal Studios på 600 millioner dollar, som ga ham og Bevan lov å ta på seg prosjekter med et budsjett opp til 35 millioner dollar uten å måtte avtale med sine regnskapsførere først. Det er nå Storbritannias største produksjonsselskap, med kontorer i London og Los Angeles. Noen av selskapets suksesser er Four Weddings and a Funeral (1994) som tjente inn over $250 millioner på verdensbasis. Dead Man Walking og Fargo vant Oscar i 1996 og 1997, mens Elizabeth (1998) og Atonement (2007) begge ble nominert til Oscar for beste film.

Anerkjennelser 
 Han ble utnevnt til kommandør (CBE) i Den britiske imperieordenen) i 2005.
 I 2013 fikk han og Bevan David O. Selznick Achievement Award in Theatrical Motion Pictures fra Producers Guild of America.

Filmografi 
 The Secrets (2014) - Produsent
 Trash (2014) - Produsent
 The Theory of Everything (2014) - Produsent
 Everest (2015) - Produsent
 London Spy (2015) - Produsent
 Grimsby (2015) - Produsent
 Hail, Caesar! (2016) - Produsent
 Darkest Hour (2017) - Produsent
 Victoria & Abdul (2017) - Produsent

Referanser

Eksterne lenker 
 Working Title Films
 

Britiske filmprodusenter